ADÁSVÉTELI SZERZŐDÉS


amely létrejött egyrészről a
Budapest Főváros XVI. Kerületi Önkormányzat
Székhelye:		1163 Budapest, Havashalom u. 43.
Adószám:		15735791-2-42
Képviseli:	Kovács Péter polgármester
mint Vevő (a továbbiakban: Vevő),

másrészről a
Név:	Medirex Next Kft.
Székhelye:		1142 Budapest, Szatmár utca 46. A. ép.
Adószáma:		28996116-2-42
Cégjegyzékszám:       01 09 378862
Bankszámla száma:		12001008-01752695-00100002
Képviseli: 		Tóth Ákos, ügyvezető igazgató mint Eladó (a továbbiakban: Eladó) – a továbbiakban együtt: Felek –között 
a mai napon, az alulírott helyen és időben az alábbi feltételekkel.
[bookmark: _Toc521387449][bookmark: _Toc92095661][bookmark: _Toc103757850][bookmark: _Toc341373012]- Preambulum -
A szerződő Felek rögzítik, hogy a Budapest Főváros XVI. Kerületi Önkormányzat, mint Ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Második rész szerinti „nyílt” közbeszerzési eljárást folytatott le, „Orvosi műszerek és berendezések beszerzése (EBP)” tárgyban, EKR000221582026 azonosítóval, melynek 3. részére (eljárás tárgya: Csontsűrűségmérő) vonatkozóan kihirdetett eredményeként jött létre jelen szerződés.
A Felek rögzítik, hogy a fenti közbeszerzési eljárás megjelölt részében az Eladó, mint nyertes Ajánlattevő tette Vevő, mint Ajánlatkérő számára a legjobb ár-érték arányú ajánlatot.
A Felek az eredményes közbeszerzési eljárást követően az eljárást megindító felhívásban, a Közbeszerzési Dokumentumokban és annak mellékleteiben, a kiegészítő tájékoztatásokban, valamint a nyertes Ajánlattevő ajánlatában és annak mellékleteiben rögzített feltételeknek megfelelően kötik meg a jelen szerződést.
A közbeszerzési eljárás során keletkezett iratokat úgy kell tekinteni, mint amelyek a jelen szerződés jogilag elválaszthatatlan - de fizikailag össze nem tartozó - részeit képezik, különös tekintettel az alábbi dokumentumokra: 
- a közbeszerzési eljárást megindító felhívás,
- a további Közbeszerzési Dokumentumok és annak mellékletei,
- a kiegészítő tájékoztatások (adott esetben); 
- a nyertes Ajánlattevő ajánlata.

A fenti dokumentumok közötti, ugyanazon kérdésre vonatkozó bármely eltérés, ellentmondás, értelmezési nehézség esetén a dokumentumok hierarchiája a következő: jelen szerződés törzsszövege, az eljárást megindító felhívás, a további Közbeszerzési Dokumentumok, kiegészítő tájékoztatások (adott esetben), nyertes ajánlat.

I. [bookmark: _Toc521387451][bookmark: _Toc92095663][bookmark: _Toc103757852][bookmark: _Toc341373013]A szerződés tárgya

1. Eladó vállalja a Közbeszerzési Dokumentumok Műszaki Leírásában részletesen meghatározott termékeknek a jelen szerződés szerinti határidőben Vevő részére történő birtokba adását és a birtokba adással egyidejűleg a termékek tulajdonjogának Vevő részére történő szerződésszerű átruházását.

2. A Felek rögzítik, hogy a Kbt. 8. § (2) bekezdésének megfelelően az Eladó vállalja a szerződés tárgyának a teljesítés helyére történő szállítását, üzembe helyezését, valamint betanítását, ezek költségeit az Eladó viseli.

3. Az Eladó köteles a teljesítési helyen meglévő csontsűrűségmérő készüléket leszerelni, elszállítani és szakszerűen megsemmisíteni. Ezek költségét a szerződés IV.1. pontja szerinti ellenszolgáltatás magában foglalja.

II. A szerződés hatálya

1. Jelen szerződés a Felek aláírásával lép hatályba és a szerződésszerű teljesítéssel szűnik meg, de a szerződés egyes rendelkezései (pl.: jótállás, jogkövetés) rendeltetésüknél fogva túlnyúlnak a szerződés hatályán. 

III. [bookmark: _Toc521387486][bookmark: _Toc92095664][bookmark: _Toc103757853][bookmark: _Toc341373014]A szerződés teljesítése

1. A szerződés teljesítése a Vevő által biztosított Közbeszerzési Dokumentumok részét képező Műszaki Leírás („Műszaki ajánlat”) alapján történik.

2. A szerződés teljesítésének helye: 1163 Budapest, Tekla u. 2/c.

3. Teljesítés határideje: a szerződéskötéstől számított 45  naptári nap.

4. Hiánytalan teljesítés esetén a Kbt. 135. § (1) bekezdése alapján a teljesítés elismeréseként a Vevő teljesítésigazolást bocsát ki a teljesítésről szóló értesítés kézhezvételétől számított 5 napon belül. A Vevő a teljesítésigazolás kiadását akkor jogosult megtagadni, ha a jelen szerződéshez, illetve a Műszaki Leíráshoz képest minőségi hibát, hiányosságot észlel, továbbá, ha az Eladó a hibát a megadott határidőre nem javítja ki. 
Az átvételről átadás-átvételi jegyzőkönyv készül. 

5. A Vevő előteljesítést elfogad. Eladó köteles Vevőt a tényleges teljesítés idejéről megfelelő időben, de legalább 3 munkanappal előbb értesíteni.

6. A vállalt jótállás időtartama alatt Eladó térítésmentesen biztosítja a 12 órás helpdesk szolgáltatást, és a hibabejelentéstől számított 12 órán belül a hibaelhárítás megkezdését. A helpdesk szolgáltatás elérhetősége: +36 /30/ 742 4482

IV. [bookmark: _Toc321474683][bookmark: _Toc321474685][bookmark: _Toc321474690][bookmark: _Toc321474692][bookmark: _Toc321474694][bookmark: _Toc321474695][bookmark: _Toc321474697][bookmark: _Toc521387485][bookmark: _Ref85796921][bookmark: _Toc92095667][bookmark: _Toc103757856][bookmark: _Toc341373016]A vételár

1. Eladó a jelen szerződést 20.000.000,- Ft + ÁFA, azaz húszmillió forint + ÁFA szerződéses áron teljesíti. 
Vevő a jelen pontban meghatározott vételárat egy összegben köteles megfizetni Eladó részére a szerződésszerű teljesítést követően kiállított számla alapján.

2. A szerződés az Emberi Erőforrás Minisztériuma támogatásával, az Egészséges Budapest Program részeként valósul meg.

3. A szerződéses ár tartalmazza a jelen szerződés Eladó általi szerződésszerű teljesítéséhez szükséges valamennyi költséget és kiadást, különösen a komplett, működőképes termékek beszerzésével kapcsolatosan felmerülő összes költséget, továbbá a szállítási díjat, az üzembe helyezés költségét, a csomagolóanyag elszállításának költségét, további egyéb költséget, díjat és járulékot. Tehát Eladó tudomásul veszi, hogy a vételár tartalmaz minden, az Eladó tevékenységével összefüggő, azzal járó költséget, feltételt, így különösen:
a) a termékek előállítási és/vagy beszerzési költségét;
b) a termékekkel kapcsolatos valamennyi adót, vámot és más közterhet, valamint szállítási költséget;
c) a szállítandó termékekkel kapcsolatos kezelési, csomagolási, rakodási, továbbítási, leszállítási, kicsomagolási, ellenőrzési, biztosítási és egyéb adminisztratív költségeket;
d) a szállítandó termékekkel kapcsolatos dokumentumok (így az Eladó által biztosított magyar nyelvű dokumentáció) költségét: részletes üzemeltetési és karbantartási útmutatót a szállított termékekhez (magyar nyelvű kezelési, karbantartási útmutató; (adott esetben)
e) az ajánlati árnak magába kell foglalnia az eszköz üzembe helyezéséhez kapcsolódó összes költséget is; 
f) teljes körű jótállás: 60 hónap 

Az Eladó előlegre, részszámlázásra nem jogosult. Az Eladó a számláját a Vevő által, a lefolytatott átadás-átvételi eljárás eredményeként kiállított teljesítésigazolás alapján állíthatja ki és nyújthatja be a Vevőnek.

Szerződésszerű teljesítésnek a jelen szerződés III.2. pontjában megjelölt helyre, a szerződés szerinti minőségben és mennyiségben, határidőben történő leszállítás és átadás minősül a vevő részére. A szerződés akkor tekinthető teljesítettnek, ha a teljesítés helyére leszállított termékek átvételét a Vevő erre feljogosított képviselője írásban igazolta, amit a Vevő a sikeres átadás-átvételi eljárást követően köteles megtenni. 

4. A Vevő az ellenszolgáltatást átutalással teljesíti az Eladó Raiffeisen Banknál vezetett 12001008-01752695-00100002 számú bankszámlaszámára az Eladó által benyújtott számla alapján, a számla kiállításától számított 30 napon belül, figyelemmel a Ptk. 6:130. § (1)-(2) bekezdéseire.

5. Az átadás-átvételi eljárás esetén a Vevő 5 napon belül kiállítja a teljesítésigazolást.
A szerződésszerű teljesítés igazolására jogosult a Vevő részéről: Dr. Kiss Marianna igazgató.

6. A Vevő kizárólag az igazolt teljesítés alapján benyújtott számlát fogadja be. A számla hivatalos átvétele a Vevő székhelyén történik. Az elektronikus számlákat az eszamla@bp16.hu címre kell benyújtani.

7. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak. Amennyiben a számlát nem a fentiek figyelembevételével küldik meg, az a nem szabályszerűen kiállított számla kiegyenlítés nélküli visszaküldését vonhatja maga után.

8. A szabályszerűen benyújtott számla kiegyenlítése igazolt teljesítés alapján a Ptk. 6:130. § (1)-(2) bekezdésében, továbbá az államháztartásról szóló a 2011. évi CXCV. törvényben foglaltaknak megfelelően, valamint a Kbt. 135. § (1) és (6) bekezdéseiben foglaltak szerint történik. 

9. Fizetési késedelem esetén Eladó a Ptk. 6:155. § (1) bekezdése szerinti késedelmi kamatot jogosult érvényesíteni a Vevővel szemben.

10. A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.

V. [bookmark: _Toc92095669][bookmark: _Toc103757857][bookmark: _Toc341373017]Tájékoztatási és együttműködési kötelezettség, a Felek jogai és kötelezettségei

1. A Felek kölcsönösen kötelesek írásban egymást tájékoztatni minden olyan tényről, körülményről, amely a szerződés teljesítését befolyásolhatja, különös tekintettel minden olyan tényre, körülményre, amely a szerződés teljesítését akadályozza vagy lehetetlenné teszi.

2. [bookmark: _Toc521387497][bookmark: _Ref85624483][bookmark: _Toc92095672][bookmark: _Toc103757860][bookmark: _Toc341373020]Mindkét fél kijelenti, hogy megteszi a tőle ésszerűen elvárható erőfeszítéseket a szerződésszerű teljesítés érdekében és minden olyan, a szerződésszerű teljesítés érdekében szükséges információt, adatot, tényt, körülményt megfelelő időben és formában a másik fél tudomására hoz úgy, hogy a másik fél részéről a szerződésszerű teljesítés végrehajtható legyen.

3. Az Eladó értesítési kötelezettsége különösen kiterjed a teljesítés minőségét, díját, határidejét érintő kérdésekre, míg a Vevő értesítési kötelezettsége a fizetési képességével kapcsolatos kérdésekre.

4. A felek a szerződés teljesítése során kötelesek a szerződésszerű teljesítést elősegítő, jóhiszemű együttműködésre.

5. A tájékoztatási és/vagy az együttműködési kötelezettség megszegése miatt bekövetkezett kárért a károkozó fél korlátlanul felel. Amennyiben a megszegés szándékos magatartás eredménye, úgy ezen túlmenően az azt tanúsító fél részéről e magatartás súlyos szerződésszegésnek is minősül.

6. Az Eladó kijelenti, hogy jelen szerződésben foglaltak szerint vállal teljesítést.

7. Az Eladó köteles a termékeket sérülésmentesen, az áru természetének megfelelő kiszerelésben szállítani. Az Eladó jelen szerződés III.3. pontjában megjelölt szállítási határidőt vállalja, továbbá vállalja valamennyi, a szállítással járó kockázatot.

8. A Vevő képviselője köteles a termékek megérkezésének időpontjában az átadás-átvételi eljárás lefolytatására megjelenni és az átadás-átvételi eljárást lefolytatni, valamint a minőségvizsgálatot megkezdeni és lehetőség szerint elvégezni.
 
VI. [bookmark: _Toc92095670][bookmark: _Toc103757858][bookmark: _Toc341373018]Felelősség

1. Eladó jelen szerződés teljesítéséből eredő felelőssége kizárólag a Vevő által igazolt tényleges és közvetlen károkra, a IV.1. alpontban meghatározott vételár mértékéig terjed. 

2. Eladó nem felel azokért a károkért, amelyek azért keletkeztek, mert a Vevő elmulasztotta teljesíteni együttműködési kötelezettségeit.

3. Egyik felet sem terheli felelősség
a) ha a szerződésben megállapított kötelezettségeit elháríthatatlan külső ok vagy erőhatalom (vis maior) miatt nem teljesítette.
b) harmadik személyek által az ellenérdekű féllel szemben érvényesített követelésekért.

4. A fenti felelősségkorlátozási-, és kizárási rendelkezések nem vonatkoznak azokra a károkozási esetekre, amely esetekben a károkozás időpontjában a magyar jog szabályai szerint a kártérítési felelősség érvényesen nem korlátozható. 
5. Vevő kötelessége minden, a birtokában lévő adatok elvesztésének megakadályozásához szükséges intézkedés megtétele.

6. Felek rögzítik, hogy a teljesítendő termékek nem tartalmazhatnak olyan alapanyagokat, gyártási módszereket, paramétereket stb., amelyek az adott termék közoktatásban való felhasználását kizárják.

VII. Szerződést megerősítő mellékkötelezettségek, jólteljesítési biztosíték

1. Meghiúsulás, késedelmes teljesítés esetén, amennyiben az Eladó olyan okból, amelyért felelős, megszegi a szerződést, az Eladó kötbért köteles fizetni.

2. Késedelmi kötbér: 
A kötelezettségek késedelmes teljesítése (azaz a III.3. pontban szereplő szállítási határidőn túli szállítás) esetén az Eladót késedelmi kötbérfizetési kötelezettség terheli. A kötbér alapja: a késedelmesen teljesített termék nettó szerződéses ára.
A kötbér mértéke: az eredménytelenül eltelt teljesítési határidőt követő minden megkezdett naptári nap után a késedelmesen teljesített áru nettó szerződéses árának 1 %-a, de min. 10.000 Ft/nap, illetve maximum a teljes nettó ellenérték 20 %-a
A Vevő a 20 napos késedelmet követően jogosult az áru átvételét megtagadni, amely ezáltal az Eladó nemteljesítésének minősül, és megalapozza a meghiúsulási (nemteljesítési) kötbér érvényesítését. 

3. Meghiúsulási kötbér: 
A szerződésnek az Eladó érdekkörében felmerült lehetetlenülése, a teljesítés megtagadása, a 20 napot meghaladó eladói késedelem, valamint a szerződés Eladó általi felmondása esetén, továbbá ha a Vevő a szerződéstől az Eladó szerződésszegő magatartása miatt azonnali hatállyal felmondja a szerződést, az Eladót meghiúsulási kötbérfizetési kötelezettség terheli. Eladó nem köteles meghiúsulási kötbért fizetni, ha a Vevő szerződésszegése okán kénytelen a szerződést felmondani.
A meghiúsulási kötbér mértéke az adott részre vonatkozó nettó szerződéses ellenérték 30%-a.

4. A Vevő a kötbért kiszámlázza, és azt Eladó köteles a számla kézhezvételétől számított 15 napon belül a Vevő részére kifizetni. A Vevőnek jogában áll az esedékessé vált kötbért a vételárból visszatartani. A kötbér megfizetése nem érinti a Vevőnek azt a jogát, hogy a kötbéren felüli kárát érvényesítse az Eladóval szemben. A kötbérek vizsgálata során az időtartamokat naptári napban kell vizsgálni.

5. Az Eladó a szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért – függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza – teljes körű jótállást vállal. A jótállás kezdő időpontja az átadás – átvételi eljárás befejezésének a napja.
A jótállás időtartama: sikeres átadás-átvételtől számított 60 hónapos időtartam.

6. A jótállásra, szavatosságra, termékfelelősségre egyebekben a Ptk. és vonatkozó jogszabályi előírások az irányadóak.
[bookmark: _Toc521387498][bookmark: _Toc92095673][bookmark: _Toc103757861][bookmark: _Toc341373021]
7. Jótállási biztosíték
Ajánlatkérő a VII.5. pontban meghatározott jótállási időszak alatti kötelezettségekkel kapcsolatos igények biztosítékaként jótállási biztosítékot ír elő a szerződés áfa nélkül számított ellenszolgáltatásának 5 %-ával megegyező mértékben, azaz 1.000.000,- Ft. összegben.
A jótállási biztosíték a Kbt. 134. § (7) bekezdésben meghatározott módon, visszatartásként kerül biztosításra és a vállalt jótállási kötelezettség lejártát követő 10. napig érvényesnek és hatályosnak kell lennie. A visszatartás a Kbt. 134. § (8) bekezdésében foglaltaknak megfelelően kiváltható a Kbt. 134. § (6) bekezdés a) pontjában foglalt alábbi biztosítékmódozatokkal.
- óvadékként az előírt pénzösszegnek a Vevő fizetési számlájára történő befizetése, átutalása;
- pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó - kötelezvénnyel.
A végszámla benyújtásának feltétele a jótállási biztosíték megléte, és igazolásának átadása.
A jótállási biztosíték igazolása – bankgarancia vagy készfizető kezesség esetén - akkor megfelelő, ha az
· a Vevő nevére van kiállítva,
· a nettó szerződéses vételár 5 (öt) %-ára vonatkozik,
· korlátozás, feltétel nélküli és visszavonhatatlan,
· a Vevő felszólításától számított 5 (öt) banki nap alatt igénybe vehető,
· érvényes a vállalt jótállási időszakot követő 30 (harmincadik) naptári napig. 
Fentieken túlmenően a biztosítékot (garanciát) nyújtó banknak kötelezettséget kell vállalnia arra, hogy a Vevő első írásbeli felszólítására, a jogviszony vizsgálata nélkül és az Eladó esetleges kifogásolását figyelmen kívül hagyva, 5 (öt) banki napon belül kifizeti Vevőnek a jótállási biztosítékban megjelölt összeget. A jótállási biztosíték igazolásában egyértelműen utalni kell arra, hogy korlátozás nélküli, feltétlen és visszavonhatatlan. 

VIII. Vis maior

1. Az olyan események, amelyek a Feleknek fel nem róható okból, tőlük független, objektív okok eredményeképpen következtek be, mentesítik a Feleket a szerződéses kötelmek teljesítése alól, feltéve, hogy az események a jelen szerződés aláírását követően következtek be és az aláírás időpontjában sem részben, sem egészben nem voltak előreláthatóak.
Az ilyen, vis maior esemény bekövetkezte miatt szerződéses kötelezettsége teljesítésében akadályozott vagy arra képtelen fél a másik felet köteles e tényről haladéktalanul értesíteni. A tájékoztatást azonnal meg kell adni, amint az illető félnek tudomására jutottak a vis maior eseménynek minősülő körülmények, meg kell továbbá jelölni a hivatkozott értesítésben a szerződéses kötelezettségek teljesítése elmaradásának várható időszakát, ha az nem előrelátható, akkor pedig ezt a tényt.

2. A jelen szerződés alkalmazásában vis maior eseménynek minősülnek különösen az alábbiak:
· természeti katasztrófák,
· tűz, robbanás, járvány, ionizáló sugárzás,
· háborúk és más fegyveres konfliktusok, katonai megszállás, rendkívüli állapot, szükségállapot vagy veszélyhelyzet kinyilvánítása és annak következményei,
· államcsíny, polgárháború, terrorcselekmények, felkelés, forradalom, lázadás, zavargások, 
· bármely más esemény, amelyet a Felek kölcsönösen ilyeként ismernek el.

3. Az ilyen körülmény felmerülésekor a körülményre hivatkozni kívánó fél a másik felet haladéktalanul írásban értesíteni köteles. A vis maior körülményt az arra hivatkozó Fél az illetékes szervvel igazoltatni köteles.





IX. [bookmark: _Toc92095675][bookmark: _Toc103757863][bookmark: _Toc341373023]A szerződés megszűnése

1. Azonnali hatályú, rendkívüli felmondás
A Felek jelen szerződést a teljesítési határidő letelte előtt kizárólag a másik fél súlyos szerződésszegése esetén, írásban mondhatják fel azonnali hatállyal. 

2. Súlyos szerződésszegésnek minősül különösen:
2.1. Az Eladó részéről:
a) Jelen szerződésből fakadó kötelezettségeit a Vevő írásbeli felszólítása ellenére sem teljesíti és a Vevőnek a további teljesítés nem áll érdekében;
b) A szerződésben foglalt és fent külön nem nevesített kötelezettségeit ismételten, vagy súlyosan megszegi;
c) Az Eladó fizetésképtelenné válik vagy ellene felszámolási eljárást kezdeményeznek.
2.2. A Vevő részéről:
A benyújtott számlák kiegyenlítésével 60 naptári napot meghaladóan, külön indokolás nélkül késedelembe esik, és tartozását az Eladó 2. írásbeli felszólítását követően sem egyenlíti ki, feltéve, hogy az Eladó a számlát jelen szerződésnek megfelelően nyújtotta be.

3. A Kbt. 143. § (3) bekezdése szerinti rendelkezések
Vevő jogosult és egyben köteles jelen szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha a következő feltételek bármelyike bekövetkezik:
· az Eladó vállalkozásában  közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
· az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

4. Amennyiben bármelyik fél a másik fél szerződésszegő magatartását észleli, azt haladéktalanul írásban jeleznie kell a másik félnek, a szerződésszegés megtörténte bizonyítékainak bemutatásával. Az írásbeli értesítésben fel kell szólítani a szerződésszegő felet a szerződésszegő magatartás határidőben történő megszüntetésére. Amennyiben a szerződésszegő magatartás az írásbeli felszólításban megjelölt határidőt követően is fennáll, a szerződésszegést elszenvedő fél jogosulttá válik az azonnali hatályú felmondásra.

X. [bookmark: _Toc92095676][bookmark: _Toc103757864][bookmark: _Toc341373024]Közreműködők

1. Az Eladó teljesítésében a Kbt. 138. §-ban rögzítetteknek megfelelően vehet részt alvállalkozó.
Az Eladó minden alvállalkozójáért úgy felel, mintha a munkát maga végezte volna el. A jogosulatlanul igénybe vett alvállalkozó miatt felelős minden kárért, amely e nélkül nem következett volna be.
Eladó a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen a Vevőnek valamennyi olyan alvállalkozót bejelenteni, amely részt vesz a szerződés teljesítésében (megadni az alvállalkozó megnevezésén, adószámán, elérhetőségén, a képviseletre jogosult személyén túl a vállalkozói teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét).
Eladó jelen szerződés aláírásával nyilatkozik, hogy az általa igénybe venni kívánt alvállalkozók nem állnak a megelőző közbeszerzési eljárásban előírt – a Kbt. 62. § (1)-(2) bekezdésében és 63. § (1) bek. c) pontjában felsorolt - kizáró okok hatálya alatt. 

2. A Kbt. 136. § (1) bekezdés b) pontja értelmében az Eladó köteles a jelen szerződés teljesítésének teljes időtartama alatt tulajdonosi szerkezetét a Vevő számára megismerhetővé tenni. Az Eladó – a megismerhetővé tételre vonatkozó kötelezettsége mellett – a jelen szerződés időtartama alatt írásban köteles tájékoztatni a Vevőt minden, a tulajdonosi szerkezetében bekövetkezett változásról, a megváltozott és az új adatok, valamint a változás hatályának megjelölésével. Az Eladó a jelen szerződés teljesítésének teljes időtartama alatt haladéktalanul írásban köteles a Vevőt értesíteni a Kbt. 143. § (3) bekezdésében megjelölt ügyletekről.

3. A Kbt. 136. § (1) bekezdés a) pontja értelmében az Eladó a szerződés teljesítése során nem fizethet ki, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak. 

XI. Értesítések, kapcsolattartók

A felek között a jelen szerződésre vonatkozó vagy annak teljesítésével összefüggő, bárminemű közlés a jelen szerződés kifejezetten ellentétes rendelkezésének hiányában csak írásban (levélpostai küldeményként, telefaxon vagy e-mailben kézbesítve) érvényes és a másik fél kézhezvételével hatályosul. Az egymáshoz intézett közléseket a felek külön, írásbeli megállapodásuk hiányában kötelesek az alábbi személyek részére megküldeni:

	Vevő részéről kapcsolattartásra jogosult
	

	Neve:
	Pordán Rita

	Beosztása:
	Intézményfejlesztési Iroda vezetője

	Levelezési címe:
	1163 Budapest, Havashalom u. 43.

	Telefonszáma:
	+36 1 4011-516

	Mobiltelefon száma:
	+36-20/265-3873

	e-mail címe:
	pordanrita@bp16.hu



	Eladó részéről kapcsolattartásra jogosult
	

	Neve:
	Tóth Bálint

	Beosztása:
	projektmenedzser

	Levelezési címe:
	1142 Budapest, Szatmár utca 46/A.

	Telefonszáma:
	+36 1 444 4400

	Mobiltelefon száma:
	+36 30 742 4482

	e-mail címe:
	info@medirexnext.hu


[bookmark: _Toc92095678][bookmark: _Toc103757866][bookmark: _Toc341373026][bookmark: _Toc521387504]
XII. Jogszavatossági nyilatkozatok

1. Az Eladó kijelenti, hogy a jelen szerződés aláírásakor a nemzeti vagyonról szóló 2011. évi CXCVI. törvény szerinti átlátható szervezetnek minősül. Eladó akként nyilatkozik, hogy hozzájárul ahhoz, hogy a Vevő a vállalkozás átláthatóságával összefüggő, az államháztartásról szóló 2011. évi CXCV. törvényben meghatározott adatokat a szerződésből eredő követelések elévüléséig kezelje. 
A szerződést a Vevő kártalanítás nélkül és azonnali hatállyal felmondhatja, illetve jogosult attól elállni, ha az Eladó már nem minősül átlátható szervezetnek, vagy e pont szerinti nyilatkozata valótlannak bizonyul.

1. A Felek kijelentik és szavatolják, hogy a jelen szerződést részükről aláíró személyek cselekvőképesek, és rendelkeznek mindazokkal az érvényes és hatályos felhatalmazásokkal, amelyeket jogszabály vagy a Felek társasági szerződései (alapszabályai, alapító okiratai, alapítói határozatai), továbbá érvényes és hatályos belső szabályzatai a jelen megállapodás érvényes és hatályos aláírására vonatkozóan előírnak.

XIII. [bookmark: _Toc92095679][bookmark: _Toc103757867][bookmark: _Toc341373027]Záró rendelkezések

1. A jelen szerződés elválaszthatatlan részét képezik a mellékletek. A szerződés és a mellékletek együttesen tartalmazzák a Felek teljes és kizárólagos megállapodását. A szerződés és a mellékletek tartalmát a felek magukra nézve kötelezőnek ismerik el. 

2. Felek kizárólag a közbeszerzésekről szóló 2015. évi CLXIII. törvény 141. §-ában foglaltakra figyelemmel jogosultak a szerződés módosítására. A szerződést módosító nyilatkozat tételére mindkét Fél részéről a képviseletre jogosult személyek jogosultak. 

3. A jelen szerződés 3 eredeti példányban, magyar nyelven készült. Az eredeti példányokból a Vevőt 2, az Eladót 1 példány illeti meg.

4. A Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Az esetleges jogviták vonatkozásában a Felek - pertárgyértéktől függően - a Vevő székhelye szerinti bíróság kizárólagos illetékességét kötik ki.

A jelen szerződést a Felek, mint szabad akaratukkal mindenben megegyezőt a mai napon, megfelelően felhatalmazott jog-, cselekvő és szerződőképes képviselőik útján, elolvasás és értelmezés után, a szerződés jogkövetkezményeinek teljes tudatában, helybenhagyólag írták alá.

Budapest, 2026. .................…..			Budapest, 2026. .................…..


	………………………….
	………………………….

	Budapest Főváros XVI. Kerületi Önkormányzat
Kovács Péter polgármester
Vevő
	Medirex Next Korlátolt Felelősségű Társaság
Tóth Ákos ügyvezető igazgató 
Eladó




Pénzügyileg ellenjegyzem.

Nyiriné Kovács Ildikó
Költségvetési Iroda vezetője







Melléklet:
1. Eladó átláthatósági nyilatkozata
2. Eladó szakmai ajánlata



1. sz. melléklet
ÁTLÁTHATÓSÁGI NYILATKOZAT

I. A 2011. évi CXCVI. törvény 3. § (1) bekezdés 1. a) pontja szerinti átlátható szervezetek: 
Alulírott ………………... (név), mint a ………………... (vállalkozás megnevezése) (adószám: ………………...; székhely: ………………....)
nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. a) pontja szerint átlátható szervezetnek minősül az alábbiak szerint (aláhúzandó): 
 állam, 
 költségvetési szerv, 
 köztestület, 
 helyi önkormányzat, 
 nemzetiségi önkormányzat, 
 társulás, 
 egyházi jogi személy, 
 olyan gazdálkodó szervezet, amelyben az állam vagy a ……………………………………..……….(önkormányzat megnevezése) helyi önkormányzat külön-külön vagy együtt 100%-os részesedéssel rendelkezik, 
 nemzetközi szervezet, 
 külföldi állam, 
 külföldi helyhatóság, 
 külföldi állami vagy helyhatósági szerv és az Európai Gazdasági Térségről szóló megállapodásban részes állam ………………..……. (az állam megnevezése) szabályozott piacára bevezetett nyilvánosan működő részvénytársaság.


II. Az I. pont alá nem tartozó jogi személyek vagy jogi személyiséggel nem rendelkező gazdálkodó szervezetek: 

Alulírott Tóth Ákos, mint a Medirex Next Kft. ( 1142 Budapest, Szatmár utca 46. A. ép., Adószáma: 28996116 2 42)
képviselője képviselője nyilatkozom, hogy a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint átlátható szervezetnek minősül, mivel olyan (aláhúzandó):
x belföldi jogi személy, 
 külföldi jogi személy 
 belföldi jogi személyiséggel nem rendelkező gazdálkodó szervezet 
 külföldi jogi személyiséggel nem rendelkező gazdálkodó szervezet, 

amely megfelel a következő feltételeknek: 
1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, 
2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van, 
3. nem minősül a társasági adóról és az osztalékadóról szóló törvény szerint meghatározott ellenőrzött külföldi tár-saságnak, 
4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az 1-3. pontok szerinti feltételek fennállnak.




III. Civil szervezetek, vízitársulatok: 

Alulírott ……………………………..…. (név), mint a ………………………………………………………………..... ………………………………………………………………………………………………………... (cégnév, adószám, székhely) képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. c) pontja szerint átlátható szervezetnek minősül, mivel olyan (aláhúzandó) 
 civil szervezet 
 vízitársulat, 

amely megfelel a következő feltételeknek:

1. vezető tisztségviselői megismerhetők, 
2. a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel, 
3. székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyar-országnak a kettős adóztatás elkerüléséről szóló egyezménye van.

Kijelentem, hogy amennyiben jelen nyilatkozatban közölt adatok tekintetében bármilyen változás áll be, akkor a módosult adatokkal kiállított átláthatósági nyilatkozatot a változás bekövetkeztétől számított 8 napon belül megküldöm a Vevő részére, vagy amennyiben az általam képviselt szervezet már nem minősül átláthatónak, úgy azt haladéktalanul bejelentem.

Amennyiben az előző pontban foglalt kötelezettségemnek nem teszek eleget és a Vevő tudomására jut, hogy az általam képviselt szervezet nem átlátható, abban az esetben:
Tudomásul veszem, hogy a Vevő írásbeli felszólítást küld és amennyiben arra 5 munkanapon belül nem nyilatkozok a gazdálkodó szervezet átláthatóságáról, akkor a Vevő jogosult a szerződéstől egyoldalúan elállni és részemre kifizetést nem teljesíthet.


Kelt: Budapest, 2026. .................…..



…………………………………

cégszerű aláírás

P.H.

7

